als_Latn dik_Latn sag_Latn
Sulejman Ugljanin, deputeti serb nga Partia e Aksionit Demokratit të Sanxhakut dhe presidenti i Këshillit Kombëtar boshnjak, i ka dërguar një kërkesë Këshillit të Sigurimit të Organizatës së Kombeve të Bashkuara që menjëherë dhe pa vonesë në Sanxhak të dërgojë forcat ndërkombëtare për të parandaluar konfliktin dhe spastrimin etnik që po u kanoset boshnjakëve në Serbi, raporton Klan Kosova.
Vendimi për të ftuar forcën e OKB – së është marrë natën e së shtunës.
Ugljanin i bën thirrje të gjithë komunitetit ndërkombëtar që të vendosin një mision të veçantë “për të parandaluar konfliktin dhe kërcënimin e mëtejshëm kundrejt boshnjakëve, si dhe për të parandaluar një valë të re të terrorit shtetëror, krimit dhe spastrimit etnik në Sanxhak”.
I menjëhershëm ka qenë reagimi i Zëvendëskryeministrit dhe Ministrit të Jashtëm të Serbisë, Ivica Daçiç, i cili për Novostin ka thënë se kërkesa është e pakuptimtë dhe se askush në botë nuk do të reagojë.
“Paqja dhe stabiliteti në Serbi nuk është duke u kërcënuar. Ky është një provokim i qartë dhe i madh që ka për qëllim të shkaktojë destabilitet në vend”, ka thënë Daçiç.
“Kërkesa do të përfundojë në koshin e plehra në zyrat e BE – së dhe OKB – së”, kanë thënë zyrtarët serbë.
Kurse drejtorja e Zyrës së të Drejtave të Pakicave në Serbi, Suzana Paunoviq, ka thënë se “Ugljanin jeton vetëm në teorinë e tij të famshme konspirative”./tvklan.al
als_Latn als_Latn als_Latn als_Latn als_Latn als_Latn als_Latn